Þriggja manna dómnefnd , sem tók að sér að velja bestu veiðimynd sumarsins 2019 , er að ljúka störfum . Sigurmyndin verður birt hér á laugardag . Dómnefndina skipa Þorsteinn J. Vilhjálmsson , veiði - og fjölmiðlamaður , Kjartan Þorbjörnsson betur þekktur sem Golli og er hann fulltrúi fagmanna í nefndinni en Golli er reyndur og virtur ljósmyndari og hefur meðal annars tekið mikið af veiðimyndum . Síðastur en ekki sístur í dómnefndinni er svo Ólafur Vigfusson eigandi Veiðihornsins . Samkeppnin var samstarfsverkefni Sporðakasta og Veiðihornsins . Verðlaunin eru glæsileg , eða Sage X flugustöng að verðmæti 129.900 kr . Það er Veiðihornið í Síðumúla sem gefur verðlaunin . Mikill fjöldi mynda var sendur inn og þakka Sporðaköst þann mikla áhuga sem veiðimenn og lesendur sýndu . Í haust birtum við margar myndir sem dæmi um þá miklu flóru sem barst samkeppnina . Þær myndir sem bárust í samkeppnina kunna þó enn að birtast opinberlega þar sem Veiðihornið mun nýta sér einhverjar þeirra til kynninga og auglýsinga . Dómnefnd eru þökkuð yfrigripsmikil störf og óeigingjörn .